**หัวข้อที่ถูกนำเสนอ**

1. การนำพลังงานจากธรรมชาติมาใช้ในการผลิตกระแสไฟฟ้า
2. การสำรวจปริมาณไฟฟ้าที่ใช้ในหอพักของมหาวิทยาลัย
3. จักรยานผลิตกระแสไฟฟ้า
4. วงจรเตือนน้ำล้นถัง
5. พลังงานไฟฟ้าจากวัสดุชีวภาพที่มีกรด

**การค้นคว้าและอภิปาย**

จากการประชุมและรวบรวมความคิด กลุ่มผู้ศึกษาได้มีแนวคิดร่วมกันที่จะศึกษา การนำพลังงานจากธรรมชาติมาใช้ใน การผลิตกระแสไฟฟ้า เพราะสถานการณ์ปัจจุบันมีการใช้พลังงานไฟฟ้ากันอย่างมหาศาล นับวันยิ่งทวีความต้องการใช้ไฟฟ้าเพิ่มมากขึ้น แต่วัตถุดิบที่ใช้ในการผลิตกระแสไฟฟ้ากลับยิ่งมีน้อยลง และการผลิตกระแสไฟฟ้า จากธรรมชาติ ซึ่งเป็นพลังงานทางเลือก ซึ่งกลุ่มผู้ศึกษาได้ลงความเห็นแล้วว่า น่าจะเกิดประโยชน์สูงสุด และ มีความปลอดภัยกับตัวกลุ่มผู้ศึกษาเอง จากนั้นกลุ่มผู้ศึกษาจึงได้ทำการค้นคว้า และ หาข้อมูล พบว่าที่ โรงเรียนบรบือวิทยาคาร อำเภอบรบือ จังหวัดมหาสารคาม มีการผลิตกระแสไฟฟ้าใช้เองภายในโรงเรียน จากการเลี้ยงแบคทีเรียเมทาโนเจน หรือ ไบโอแก๊ส กลุ่มผู้ศึกษาจึงมีความสนใจที่จะทำการศึกษาถึงหลักการผลิตกระแสไฟฟ้าจากไบโอแก๊สนี้ โดยวิธีการศึกษาจะเป็นการหาข้อมูลจากอินเทอร์เน็ต ห้องสมุด ไปดูสถานที่จริง สอบถามข้อมูลจากผู้ที่ดูแลโดยตรง เพื่อให้ได้ข้อมูลที่มีความสมบูรณ์มากที่สุด